stanford-oval/wikipedia huggingface dataset:
Warcraft-universumin rodut ja ryhmittymät
Muut > Nerubialaiset

Nerubialaiset ovat muinainen hämähäkkimäinen rotu, joka polveutuu C'Thunin luoman aqir-rodun Northrendiin vaeltaneista edustajista. Ne perustivat valtakunnan nimeltä Azjol-Nerub.
Lich-kuningas Ner'zhulin alkaessa vallata Northrendiä, nerubialaiset vastustivat häntä. Ne olivat immuuneja epäkuolleeksi muuttavalle rutolle sekä Ner'zhulin telepaattiselle äänelle. Kolmannen sodan aikan ollessaan vielä Palavan Legioonan vallassa, Ner'zhul kuitenkin lopulta tuhosi suuren osan Azjol-Nerubista ja oppi herättämään kuolleita nerubialaisia oman tahtonsa vallassa oleviksi palvelijoiksi. Näiden joukossa oli myös nerubialaisten viimeinen kuningas, Anub'arak.
Muut > Pandareenit

Pandareenit (engl. Pandaren) ovat pandaa muistuttavia humanoideja kaukaiselta Pandarian mantereelta, jossa ulkopuoliset rodut eivät olleet käyneet ennen lisäosan Mists of Pandaria tapahtumia. He tekivät ensiesiintymisensä Warcraft III:n lisäosassa The Frozen Throne, jossa panimomestari Chen Stormstout esiintyy sivuhahmona.
Pandareenit nousivat mantereensa hallitsevaksi roduksi 12 000 vuotta sitten syöstyään vallasta mogut. Muinaisten sodan aikana Pandarian viimeinen keisari, Shaohao, käytti Pandarian pyhien vesien voimaa ja peitti maansa sumuun kätkien sen muulta maailmalta, kunnes Deathwingin kukistuttua sumu alkoi hälvetä. Pandareenit kuitenkin vierailivat muilla mantereilla The Wandering Islen päällä matkustamalla.
Mists of Pandariassa pandareenit liittyvät uudeksi roduksi sekä Liittoumaan että Laumaan. Pelaaja aloittaa pandareenillä pelatessa neutraalina, mutta valitsee puolen tasolla 10. Pandareeneille on saatavilla seuraavat hahmoluokat: metsästäjä, maagi, pappi, roisto, shamaani, soturi ja munkki. Pandareenien ominaisratsuja ovat lohikäärmekonnat (engl. Dragon Turtles).
Muut > Sikaniskat

Sikaniskat (engl. Quilboars) ovat Kalimdorissa asuvia villisikahumanoideja. He ovat väkivaltaisia ja ovat Kolmannen sodan lopusta asti kamppailleet örkkien kanssa Durotarin aavikon hallinnasta.
Muut > Vrykulit

Vrykulit ovat suurikokoisia ihmisten kaltaisia olentoja, jotka muistuttavat viikinkejä ja joilla on pitkät parrat sekä eläinten turkeista tehdyt vaatteet. He olivat alun perin rautavrykuleita (engl. Iron vrykul), raudasta koostuvasta ja titaanien luoma rotu, joka altistui Vanhojen Jumalten langettamalle Lihan kiroukselle (engl. Curse of Flesh). Kirouksen vaikutuksesta, osa vrykuleista syntyi fyysisesti heikompina ja epämuodostuneina. Kyseisistä vrykuleista syntyi ihmisten ortu. Kalimdorin jakaannuttua useammaksi mantereeksi, Northrendiin jääneet vrykulit vaipuivat kuninkaansa Ymironin johdolla uneen tuhansiksi vuosiksi, toivoen voivansa päästä siten kirouksesta eroon. Kun Lich-kuningas aloitti sodan Liittoumaa ja Laumaa vastaan, vrykulit heräsivät ja alkoivat palvoa Lich-kuningasta ”kuoleman jumalana”.
Aiheesta muualla

Wowwiki (englanniksi)
Qingyuan

| Qingyuan (清远市, Qīngyuǎn Shì) |
| --- | --- |
 Qingyuanin sijainti Guangdongissa, alla sijainti Kiinassa.
 Qingyuan
 Koordinaatit: 23.681316°N, 113.056108°E 
Valtio:  Kiina
Maakunta:  Guangdong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  19 153 km²
Väkiluku (2010):  3 698 412
Aikavyöhyke:  UTC+8
Postinumero:  511500
Suuntanumero(t):  0763
Rekisterikilpi:  粤R
 
 www.gdqy.gov.cn 
Infobox OKVirheellinen NIMI-arvo: 
Qingyuan (yksink.: 清远; perint.: 清遠; pinyin: Qīngyuǎn; Jyutping: Cing1jyun5) on prefektuuritason kaupunki Kiinan Guangdongin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Kantonista pohjoisluoteeseen. Kaupungin väkiluku on 3,7 miljoonaa (2010) ja pinta-ala 19 153 neliökilometriä.
Prefektuuri rajoittuu pohjoisessa Yongzhoun ja Chenzhoun, idässä Shaoguanin, etelässä Kantonin ja Foshanin, lounaassa Zhaoqingin sekä lännessä Hezhoun prefektuuritason kaupunkeihin.
Piirikuntatason aluejako.
Piirikuntatasolla prefektuuri jakautuu 8 osaan. Osat ovat (numerointi kuten oheisessa kuvassa)
Qingyuanin kaupunkinäkymää.
Kerrostaloja Qingyuanissa.
Feilain temppeli.
Vesiputous Fogangin piirikunnassa.
Yingden kaupungin rautatieasema.
Wenfeng-pagodi Yingdessä.
Aiheesta muualla

Kuvia tai muita tiedostoja aiheesta Qingyuan Wikimedia Commonsissa
Qingyuan Travel Guide (englanniksi) (travelchinaguide.com)
Qingyuan Overview (Arkistoitu – Internet Archive) (englanniksi) (chinatravel.com)
Recuerdos de la Alhambra

Recuerdos de la Alhambra (suom. Muistoja Alhambrasta) on espanjalaisen kitaristin ja säveltäjän Francisco Tárregan säveltämä kitarateos. Sävellyksen nimi viittaa Granadassa Etelä-Espanjassa sijaitsevaan Alhambran palatsiin.
Recuerdos de la Alhambra on kenties tunnetuin esimerkki klassisen kitaran tremolo-tekniikasta, jossa peukalo soittaa ensin bassosävelen ja nimetön, keskisormi ja etusormi toistavat kolme kertaa saman melodiasävelen. Nopeasti soitettuna tämä luo vaikutelman jatkuvasta melodiaäänestä, vaikka todellisuudessa kyse on saman sävelen nopeasta toistosta. Recuerdos de la Alhambra alkaa a-mollissa, mutta tahdissa 21 sävellaji vaihtuu A-duuriin. Sävellys on 58 tahdin mittainen, sen tahtilaji on 3/4 ja esitysmerkintä andante.
Aiheesta muualla

Recuerdos de la Alhambra PDF-tiedostona
Stanley Yatesin artikkeli teoksesta (Arkistoitu – Internet Archive) (englanniksi)
1780

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

Pyhäniemen kartanon päärakennus valmistui.
Kuopion lääninvankila perustettiin.
13. toukokuuta – Porin satamalaitos perustettiin
19. toukokuuta – Uuden-Englannin pimeä päivä: Yhdysvaltojen Uudessa-Englannissa ja osassa Kanadaa tuli keskellä päivää täysin pimeää. Monet pitivät ilmiötä maailmanlopun enteenä. Todennäköisesti sen kuitenkin aiheutti Kanadan Ontariossa riehuneiden laajojen metsäpalojen levittämä savupilvi.
7. kesäkuuta – Katolisen kirkon vastaiset lordi George Gordonin johtamat mellakat Lontoossa päättyivät sotilasjoukkojen iskuun, jossa noin 285 mielenosoittajaa sai surmansa.
16. elokuuta – Yhdysvaltain vapaussota: Horatio Gatesin joukot kärsivät yllättäen murskatappion Camdenin taistelussa
24. elokuuta – Ranskan kuningas Ludvig XVI kielsi kidutuksen käyttämisen kuulusteluissa.
9. lokakuuta – Vuoden 1780 suuri hurrikaani alkoi Barbadoksella.
10. marraskuuta – Túpac Amaru II:n johtama suuri intiaanikapina alkoi. Kapina levisi nykyisen Perun, Bolivian ja Pohjois-Argentiinan alueelle.
28. marraskuuta – Tulipalo tuhosi 11 000 asuntoa Pietarissa.
29. marraskuuta – Itävallan keisarinna Maria Teresia kuoli ja hänen poikansa Joosef II nousi valtaistuimelle.
20. joulukuuta – neljäs Britannian ja Alankomaiden välinen sota syttyi.
Kuolleita

14. tammikuuta – Nils Avellan, suomalainen anatomian, kirurgian ja lapsenpäästöopin professori (s. 1749)
18. helmikuuta – Kristijonas Donelaitis, liettualainen kirjailija (s. 1714)
3. maaliskuuta – Joseph Highmore, englantilainen taidemaalari (s. 1692)
21. huhtikuuta – Ferdinand Zellbell nuorempi, ruotsalainen säveltäjä, urkuri, cembalisti, viulisti ja kapellimestari (s. 1719)
2. kesäkuuta – Petter Filenius, ruotsalainen piispa, valtiopäivämies, teologian professori ja Turun akatemian rehtori (s. 1704)
4. heinäkuuta – Karl Alexander Lothringen, Itävallan marsalkka (s. 1712)
14. heinäkuuta – Charles Batteux, ranskalainen pappi, esteetikko ja professori (s. 1713)
3. elokuuta – Étienne Bonnot de Condillac, ranskalainen filosofi ja tietoteoreetikko (s. 1714)
29. elokuuta – Jacques-Germain Soufflot, ranskalainen arkkitehti (s. 1713)
2. lokakuuta – John André, brittiläinen majuri (s. 1750)
29. marraskuuta – Maria Teresia, Pyhän saksalais-roomalaisen keisarikunnan keisarinna, Itävallan, Böömin ja Unkarin hallitsija (s. 1717)
1. joulukuuta – Johan Ihre, ruotsalainen kielitieteilijä ja professori (s. 1707)
Nicolo Gagliano, italialainen viulunrakentaja (s. 1740)
Petter Lang, suomalainen taidemaalari (s. 1727)
Samuel Wacklin, suomalainen kirkkoherra, suomentaja ja herrnhutilaisuuden kannattaja (s. 1710)
Tapahtumia aiheittain

Kirjallisuusvuosi 1780
Reijo Salminen (juontaja)

Reijo Salminen (s. 1. maaliskuuta 1945 Iitti) on suomalainen tv-visailujuontaja. Hän on toiminut juontajana muun muassa Kolmosvisassa, Thilia Thaliassa, Tietopörssissä, Hep-urheiluvisassa, Jep-politiikkavisassa ja SA Int -tietokilpailussa.
Salminen valittiin Kansallisen kokoomuksen edustajana Lahden kaupunginvaltuustoon 223 äänellä ja uusintakaudelle 183 äänellä vuonna 2012.. Hän on toiminut Lahden kulttuurilautakunnan varapuheenjohtajana, muttei ollut enää ehdolla vuoden 2012 kunnallisvaaleissa. Salminen on naimisissa näyttelijänä työskennelleen Kaarina Turusen kanssa. Hänen tyttärensä on stand up-koomikko Krisse Salminen, poikansa näyttelijä Eppu Salminen ja pojanpoikansa Roope Salminen.
Aikaisemmin Reijo Salminen on toiminut muun muassa Mallasjuoman palveluksessa markkinointipäällikkönä.
Aiheesta muualla

Ylen Elävä arkisto: Visailutietäjä Reijo Salminen
RMS Oceanic

RMS Oceanic on ollut kolmen White Star Linen aluksen nimenä.
Oceanic laskettu vesille 1870
Oceanic laskettu vesille 1899
Oceanic, köli laskettu 1928, työt keskeytettiin seuraavana vuonna, tilaus peruutettiin 1932
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RMS Oceanic”, voi hakea sivunnimihaulla, laajalla sivunnimihaulla tai tekstihaulla.
RMS Mauretania

| RMS Mauretania |
| --- | --- |
 RMS Mauretania
Tyyppi:  linjalaiva
Lippuvaltio:   Yhdistynyt kuningaskunta
Omistaja:  Cunard Line
Rakennustelakka:  Swan Hunter & Wigham Richardson, Wallsend, Newcastle upon Tyne
Vesillelasku:  20. tammikuuta 1906
Status:  romutettu vuonna 1935 Rosythissä
Tekniset tiedot
Pituus:  240,8 m
Leveys:  26,8 m
Uppouma:  31 938 t
Koneisto:  4 x Parsons-höyryturbiinia
Nopeus:  25 kn
Matkustajia:  2 165
Sisaralukset:   RMS Lusitania
RMS Mauretania oli brittiläinen linjalaiva, jonka rakensi Cunard Line -varustamolle Swan Hunter & Wigham Richardson Wallsendin telakalla Newcastle upon Tynessa, ja se laskettiin vesille 20. tammikuuta 1906. Alus oli RMS Lusitanian sisarlaiva ja valmistuttuaan maailman suurin ja nopein laiva.
Alus oli 790 jalkaa (240,8 m) pitkä ja 88 jalkaa (26,8 m) leveä, ja sen bruttopaino oli 31 938 tonnia. Aluksen pääkoneina oli neljä Parsons-tyyppistä höyryturbiinia, jotka pyörittivät neljää pronssipotkuria. Aluksen normaali risteilynopeus oli 25 solmua (46 km/h), joten alus oli esimerkiksi Titanicia nopeampi. Savupiippuja oli neljä.
Matkustajapaikkoja laivalla oli täsmälleen yhtä paljon kuin RMS Lusitanialla, 2 165 hengelle:
1. luokka: 563
2. luokka: 464
3. luokka: 1 138 (yleensä 3. luokka oli siirtolaisluokka, steerage)
RMS Mauretania sai haltuunsa vuonna 1909 tavoitellun Sinisen nauhan, joka myönnetään Atlantin nopeimmin ylittäneelle vesialukselle. Se piti nauhaa hallussaan yli 20 vuotta, kunnes Norddeutscher Lloydin Bremen lopulta rikkoi Mauretanian ennätyksen vuonna 1929.
Ensimmäisen maailmansodan sytyttyä vuonna 1914 Mauretania oli joukkojenkuljetus- ja sairaala-aluksena.
Ranskalaisen matkustajalaiva S/S Normandien voitettua Sinisen nauhan Mauretania otti sen viimeisellä Atlantin-ylityksellään takaisin.
Pian tämän jälkeen "Atlantin vinttikoira" -nimellä kutsuttu matkustajalaiva lähti vuonna 1935 viimeiselle matkalleen Rosythiin romutettavaksi.
Pyrkiny vähentää

| ”Pyrkiny vähentää” Cheek mukana Spekti |
| --- | --- | --- |

Singlen tiedot
 Albumilta: Sokka irti
 Julkaistu: 16. tammikuuta 2012
 Tuottaja(t): Sakke
 Tyylilaji: rap, dubstep
 Kesto: 03.11
 Levy-yhtiö: Liiga Music Oy
Cheekin muut singlet
| ”Mikä siinä on” 2011 | ”Pyrkiny vähentää” 2012 | ”Sokka irti” 2012 |
Spektin muut julkaisut
| ”Kunnon mestaan vetää” 2011 | ”Pyrkiny vähentää” 2012 | ”Teen mitä haluun” 2013 |
"Pyrkiny vähentää" on suomalaisen rap-artisti Cheekin 16. tammikuuta 2012 julkaistu ensimmäinen single hänen seitsemänneltä studioalbumiltaan Sokka irti. Kappaleella vierailee Spekti ja sen on tuottanut Sakke Aalto.
Kappaleesta on julkaistu myös musiikkivideo.
Kappaleet

Pyrkiny vähentää (mukana Spekti)
Listasijoitukset

| Lista | Sija |
| --- | --- |
Suomen virallinen singlelista: 10 
Suomen virallinen latauslista: 10
RedOctane

| RedOctane |
| --- | --- |

Yritysmuoto:  tytäryhtiö
Perustettu:  1999
Lakkautettu:  2010
Puheenjohtaja:  Kai Huang (puheenjohtaja ja perustaja)
Kotipaikka:  Sunnyvale, California, Yhdysvallat
Toimiala:  videopelit
Tuotteet:  Guitar Hero
Emoyhtiö:  Activision
Infobox OKNimi-testi OK: 
RedOctane oli yhdysvaltalainen videopeliyhtiö. Se tunnetaan parhaiten Guitar Hero -pelisarjastaan. Vuonna 2006 Activision osti RedOctanen tytäryhtiökseen.
Historia

Veljekset Kai Huang ja Charles Huang perustivat RedOctanen vuonna 1999. Saman vuoden elokuussa he aloittivat
toiminnan maailman ensimmäisenä online-videopelivuokrauspalveluna. He tulisivat myöhemmin tunnetuksi tanssiohjainten ja muiden videopeliohjainten suunnittelusta ja valmistuksesta.
Kesäkuussa 2005 RedOctane laajentui julkaisemaan videopelejä. Heidän ensimmäinen kustannettu nimikkeensä oli PlayStation 2 -versio tanssipelistä In The Groove. Roxor Gamesin suunnittelema In The Groove oli vakiintunut pelihalleihin.
Tämän jälkeen RedOctane muodosti tiimin Harmonixin kanssa julkaistakseen Guitar Hero -kitarapelin PlayStation 2:lle marraskuussa 2005. Musiikkipeli osoittautui heti erittäin suosituksi. Se sisälsi yli 30 lisensoitua kitaraohjaimella soitettavaa kappaletta. Fanit ja kriitikot ottivat pelin vastaan hyvin, mistä seurasi onnistunut jatko-osa vuonna 2006 PlayStation 2:lle ja Xbox 360:lle.
Toukokuussa 2006 videopelijulkaisija Activision julkisti aikeensa ostaa RedOctane. Kauppa viimeisteltiin 6. kesäkuuta 2006. Activision maksoi RedOctanesta 99,9 miljoonaa dollaria sekä osakkeita.
Helmikuussa 2010 Activision ilmoitti RedOctanen lakkauttamisesta.
RedTube

| RedTube |
| --- | --- |

Verkkosivusto:  www.redtube.com
Slogan:  Home Of Free Porn Videos
Kaupallinen:  ei
Tyyppi:  pornografia
Kielet:  englanti
Omistaja:  MindGeek
Avattu:  7. tammikuuta 2006
Similarweb-sija:  215. (heinäkuuta 2022)
RedTube on pornografista materiaalia sisältävä verkkosivusto, jossa käyttäjät voivat jakaa videoitaan toisten katsottaviksi. Sivuston palvelimet sijaitsevat Houstonissa, San Franciscossa ja New Orleansissa.
Redtube sijoittui heinäkuussa 2022 Similarweb -yhtiön listauksessa kolmensadan parhaan nettisivuston joukkoon.
Historia

Wired-lehti kirjoitti joulukuussa 2007 Redtube.comin olevan yksi nopeimmin kasvavista Internet-sivustoista.
Lokakuussa 2008 turkkilainen hakkeriryhmä "Hacked Netdevilz" esti pääsyn sivustolle.
Nykyään MindGeek omistaa RedTube-, YouPorn-, PornMD- ja Pornhub -sivustot.
Rauman Taiteilijaseura

Rauman Taiteilijaseura on Raumalla vuonna 1945 perustettu taideyhdistys, joka kuuluu Suomen vanhimpiin taiteilijaseuroihin. Yhdistyksen tarkoituksena on edistää kuvataidetta Raumalla ja sen ympäristössä, toimia kuvataiteen ja sen harjoittajien yhdyssiteenä ja etujärjestönä sekä lähentää taiteilijoita ja taideyleisöä. Alun perin yhdistys toimi myös eri taiteenalojen yhdyssiteenä, mutta melko pian muut taidealat kuin kuvataide irtautuivat seurasta.
Historia

Perustamisestaan lähtien seuran on järjestänyt taidenäyttelyitä ja osallistunut paikalliseen kulttuurikeskusteluun. Rauman Taiteilijaseuran ensimmäinen taidenäyttely pidettiin joulukuussa 1946 Raumanlinnassa. Näyttelyitä pidettiin vuosittain, vaihtuvissa tiloissa, muun muassa Rauman kansalaisopistossa, Rauman seurahuoneella, Karin koululla, Kauppaoppilaitoksella ja Poselassa. Vuosinäyttelyiden arvostelulautakunnassa ovat toimineet muun muassa Einari Wehmas ja Sam Vanni.
Vuonna 1956 taiteilijaseura vuokrasi Pinnalan talon yläkerran käyttöönsä ja tila nimettiin ”Pinnalan Taidesalongiksi”. Taidesalongissa alettiin pitää piirustusiltoja, myyntitilaisuuksia ja näyttelyitä. Pinnalan Salongin toiminnan käynnistänyt pohjoismaisen taiteen näyttely toi ensikerran Raumalle modernistisia virtauksia ja keräsi sekä kehuja että kyseenalaistusta.
Taloudellisista syistä Taidesalongista jouduttiin luopumaan kolmen vuoden toiminnan jälkeen. Seura sai korvaavat tilat Karhulan talosta, jonka piharakennukseen perustettiin grafiikan ateljee. 1960-luvulla seura oli vaikuttamassa Rauman taidemuseon perustamiseen ja on vuodesta 1970 alkaen tehnyt tiivistä yhteistyötä museon kanssa.
Taiteilijaseuran tunnuksen on suunnitellut Arvo Iissalo vuonna 1946.
Puheenjohtajat

Arvo Iissalo 1946–1954
Alpo Sarva 1954–1963
Unto Kaski 1964
Arvo Iissalo 1965–1968
Alpo Sarava 1969–1972
Raimo Arras 1973
Elina Salo 1974–1977
Mirja Luukko 1978–1980
Hannu Artinaho 1981
Tarmo Vainio 1982–1983
Eila Minkkinen 1984–1988
Pirjo Hamm-Hakamäki 1989–1991
Riitta Säteri 1991–1995
Ei puheenjohtajaa 1996
Irene Nyholm 1997–2009
Ulla Stenback 2009–2010
Kirsi Backman 2010–?
Tommi-Wihtori Roström 2018, 2019
Ranskan vastarintaliike

Lothringenin risti oli Charles de Gaullen valitsema symboli Ranskan vastarintaliikkeelle.
Lothringenin ristillä varustettu Ranskan lippu.
Ranskan vastarintaliike (ransk. La Résistance française) on yhteisnimitys, jota käytetään monista toisen maailmansodan aikana saksalaisia miehittäjiä ja Vichyn hallituksen kannattajia vastaan taistelleista ranskalaisista vastarintaryhmittymistä.
Historia

Ryhmät koostuivat pienistä ryhmistä miehiä ja naisia. Vastarintaliikkeen jäsenet tekivät tuhotöitä ja järjestivät attentaatteja, vakoilivat liittoutuneille ja auttoivat heidän lähettämiään agentteja, julkaisivat maanalaisia lehtiä ja palauttivat pakoilevia liittoutuneiden sotilaita ja lentäjiä takaisin Isoon-Britanniaan. David Rapoportin perustama hyväntekeväisyysjärjestö ”Äiti ja lapsi” pelasti ja auttoi Ranskassa olleita juutalaisia ja keskitysleirivankeja.
Vastarintaliikkeeseen kuului ihmisiä jokaisesta kansanryhmästä ja sosiaaliluokasta. Maaseudulla eläneitä aseistettuja vastarintaliikkeen sissiryhmiä kutsuttiin nimellä maquis ja yksittäistä sissiä nimellä maquisard. Pariisista käsin toimi kaksi rinnakkaista ryhmittymää: de Gaullea kannattava FFI (Forces Françaises de l'Intérieur) ja kommunistien FTP (Francs-Tireurs et Partisans). Näiden ryhmien keskinäinen kitka oli ajoittain huomattavaa, joskin hätätilassa yhteinen etu sivuutti riidat. FFI:n paikalliskomentajana toimi eräässä luostarissa piileksinyt eversti Claude Ollivier ja FTP:n johtajana everstin arvonimeä käyttänyt Henri Rol-Tanguy.
Kuvagalleria

Vangiksi jääneitä vastarintaliikkeen jäseniä vuonna 1944.
Aseistautunut vastarintaliikkeen jäsen kuvattuna vuonna 1944.
amerikkalaisia laskuvarjojoukkojen sotilaita ja vastarintaliikkeen jäseniä.
Sten-konepistoolilla aseistautunut vastarintaliikkeen jäsen ja amerikkalainen sotilas.
Vastarintaliikkeen veteraanien tapaaminen vuonna 2004.
Aiheesta muualla

Kuvia tai muita tiedostoja aiheesta Ranskan vastarintaliike Wikimedia Commonsissa
History Learning Site: The French Resistance
Scrapbookpages.com: The French Resistance (Arkistoitu – Internet Archive)
Spartacus Educational
Reunatummeneminen

Reunatummeneminen (engl. limb darkening) on tähden, esimerkiksi Auringon kiekon reunan tummenemista. Reunatummenemisen syynä on se, että tähden valo tulee kauempaa keskuksesta, jossa lämpötila on matalampi. Tämä johtuu siitä, että lähellä reunaa säteily lähtee hyvin vinossa kulmassa.
Reunatummentuminen Auringossa
Pyrophorus

| Pyrophorus |
| --- | --- |
 Pyrophorus noctilucus
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Seppämäiset Elateroidea
Heimo::  Sepät Elateridae
Alaheimo::  Agrypninae
Tribus::  Pyrophorini
Suku::  Pyrophorus  Illiger, 1809
Katso myös
   Pyrophorus Wikispeciesissä   Pyrophorus Commonsissa 
Infobox OKNimi-testi OK: 
Pyrophorus on eräs seppäkuoriaisiin (Elateridae) kuuluva suku. Pyrophorus-suvun kuoriaiset loistavat pimeässä elimistössään kemiallisessa reaktiossa valmistuvan valon avulla (bioluminesenssi), kuten eräs tutumpi kovakuoriainen eli kiiltomato, tosin ne eivät hehku niiden tapaan vaan loistavat taukoamatta. Suvun edustajilla on kaksi loistavaa pistettä. Lajit pystyvät muuttamaan loistonsa voimakkuutta, ne loistavat kirkkaammin vaaran uhatessa. Suvun edustajia voi tavata ainoastaan trooppisilta ja subtrooppisilta alueilta Amerikasta. Sukuun kuuluu monia lajeja.
Aikuiset käyttävät ravintonaan siitepölyä ja joskus pieniä hyönteisiä. Toukat syövät kasvien osia ja selkärangattomia, mukaan lukien toisia toukkia. Naaras munii munat maan sisään tai päälle. Myös munat ja niistä kuoriutuvat toukat loistavat hieman. Ne kasvavat hitaasti ja toukka-aste kestää joitain vuosia ennen koteloitumista.
Aiheesta muualla

YouTube-video Argentiinassa tavatusta loistavasta suvun edustajasta
ITIS: Pyrophorus (englanniksi)
University of Michigan, Animal Diversity Web (ADW): Pyrophorus (englanniksi)
National Center for Biotechnology Information (NCBI): Pyrophorus (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pyrophorus (beetle)
Käännös suomeksi
Reunanen

Reunanen on suomalainen sukunimi, joka on muun muassa seuraavilla henkilöillä:
Ari Reunanen (s. 1984), jääkiekkomaalivahti
Atte Reunanen (s. 1999), lapsinäyttelijä
Harry Reunanen (1923–1979), jalkapalloilija
Heikki Reunanen (s. 1968), pesäpalloilija
Markku Reunanen (1933–2016), graafinen suunnittelija
Reino Reunanen (1902–1978), jalkaväen upseeri
Tarmo Reunanen (s. 1998), jääkiekkoilija
Tilda Reunanen (1894–1965), kartanolaisuuden johtohenkilöitä
Tuomas Reunanen (s. 1982), näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Reinen kirkko

| Reinen kirkko Reine kirke |
| --- | --- |

Sijainti:  Moskenes, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1891
Suunnittelija:  Ole Scheistrøen
Materiaali:  puu
Istumapaikkoja:  288
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Reinen kirkko (norj. Reine kirke) on Moskenesin kunnassa Nordlandin läänissä Norjassa sijaitseva puinen pitkäkirkko vuodelta 1891.
Aiheesta muualla

Kuvia tai muita tiedostoja aiheesta Reinen kirkko Wikimedia Commonsissa